《蝉鸣黄叶汉宫秋 》
清代·赖世陈

汉苑人何在，秋声水一方。鸣蝉犹抱树，密叶早经霜。

似共吟情犹，先催暮色凉。草随深径绿，烟锁阁门黄。

冷咽怜齐女，雄风忆武皇。苍茫连灞岸，凄切问长杨。

鬓影瑶阶月，琴眠柘馆床。故宫三十六，鸦背几斜阳。

作者简介：赖世陈（1854～1877），名克昌，字卜五，号北坞，清嘉义县人。光绪元年（1875）乙亥恩科取中生员。翌年（1876）参加丙子乡试，与长兄赖世英俱获考官推荐。赖氏工书画，性孝友，书院官课屡获首选，可惜英年早逝。曾与其兄赖世良合编诗文集，今未得见。